OzLabs/hebrew-wiki-articles huggingface dataset:
יחסי ארצות הברית – צ'ילה

יחסי ארצות הברית–צ'ילה הם היחסים ההדדיים בין הרפובליקה של צ'ילה לבין ארצות הברית של אמריקה, אשר ראשיתם במהלך המאה ה-19, ואשר השתפרו יותר משנת 1988, וכיום יש ביניהם יחסים מצוינים. בשנות ה-80 המאוחרות ותחילת שנות ה-90, ממשלת ארצות הברית שיבחה את הלידה מחדש של הדמוקרטיה בצ'ילה, למרות שסייעה להפיכה הצבאית בצ'ילה בשנת 1973, וסייעה למשטר הצבאי שהיה לאחר מכן, אשר הביא לערעור היציבות במדינה, ולערעור הכלכלה והפוליטיקה.

המשטר בצ'ילה נחשב להכי פחות מושחת והכי דמוקרטי בדרום אמריקה, עם כלכלה בריאה, וצ'ילה היא כאמור בעלת ברית אסטרטגית של ארצות הברית בחצי הכדור הדרומי, יחד עם קולומביה, והיא חתומה על ההסכם בין-אמריקני לסיוע הדדי. דוגמה מובהקת לשיתוף פעולה בין המדינות, כולל את הסכם הסחר החופשי בין צ'ילה לארצות הברית. צ'ילה היא גם היחידה בדרום אמריקה אשר חברה בארגון לשיתוף פעולה ולפיתוח כלכלי, והיחידה באמריקה הלטינית אשר אזרחיה פטורים מוויזה בארצות הברית.

הממשלות מתייעצות לעיתים קרובות בנושאי דיפלומטיה, ביטחון, תרבות ומדע. לאחרונה חתמו הממשלות על הסכמים בנושאי חינוך ואנרגיה ירוקה.
[[נשיא צ'ילה חורחה אלסנדרי עם הנשיא ג'ון פ. קנדי בשגרירות צ 'ילה בארצות הברית, 1962]]
ג'ורג 'וו. בוש עם נשיאת צ'ילה מיצ'ל בצ'לט במפגש בוושינגטון.]]
על פי דוח המנהיגות הגלובלית של ארצות הברית לשנת 2012, 42% מהצ'יליאנים תומכים בהנהגת ארצות הברית, כאשר 25% מסתייגים ו-32% אינם בטוחים.

== שיתוף פעולה ==
המחלקה ליחסי הציבור האמריקנית משתפת פעולה עם אוניברסיטאות ועם ארגונים לא-ממשלתיים צ'יליאנים במגוון תוכניות, ובכלל זה תוכנית פולברייט תוכניות, סחר בינלאומי, אבטחה, ממשל דמוקרטי באזור, רפורמה משפטית, אכיפת החוק, נושאים סביבתיים, ולימודי אנגלית. המחלקה לענייני ציבור פועלת מדי יום עם התקשורת הצ'יליאנית, והיא גם מסייעת לתקשורת זרה, כולל עיתונאים אמריקנים.

בנוסף, קיים שיתוף פעולה בין המדינות בנושאי סחר חוץ, שירות חקלאי, ומשרד הפיקוח על החי והצומח (APHIS), וקיים שיתוף פעולה הדוק עם מאות חברות בארצות הברית אשר מחזיקות משרדים בצ'ילה.

== תוכנית הפטור מוויזה ==
בפברואר 2014 ממשלת ארצות הברית הודיעה באופן רשמי, כי הוסיפה את צ'ילה לתוכנית הוויתור על ויזה, מה שמאפשר לכל אזרחי צ'ילה לנסוע לארצות הברית ללא ויזה, וכיום, צ'ילה היא המדינה היחידה באמריקה הלטינית המחזיקה בזכות זו, המוענקת בדרך כלל רק לבעלי הברית הקרובים ביותר של ארצות הברית, כגון האיחוד האירופי, יפן ואוסטרליה.

== יחסים דיפלומטיים ==
צ'ילה מחזיקה בארצות הברית שגרירות בוושינגטון די. סי. ו-20 קונסוליות באטלנטה, בוסטון, שיקגו, דאלאס, דטרויט, הונולולו, יוסטון, קנזס סיטי, לאס וגאס, לוס אנג'לס, מיאמי, מיניאפוליס, ניו אורלינס, ניו יורק, אורלנדו, פילדלפיה, פיניקס, סן אנטוניו, סן דייגו, וסן פרנסיסקו. מאידך, ארצות הברית מחזיקה בצ'ילה רק שגרירות בסנטיאגו דה צ'ילה.

== קישורים חיצוניים ==

* [https://history.state.gov/countries/chile ההיסטוריה של יחסי ארצות הברית–צ'ילה]

== הערות שוליים ==
ליסה פרנקטי

ליסה מרי פרנקטי (באנגלית: Lisa Marie Franchetti) (נולדה ב-25 באפריל 1964) היא קצינה בדרגת אדמירל בצי ארצות הברית המכהנת כראש המבצעים הימיים.

==ביוגרפיה==
פרנקטי נולדה ברוצ'סטר שבמדינת ניו יורק. ב-1985 סיימה לימודי תואר ראשון והתגייסה לצי ארצות הברית במסגרת תוכנית עתודת הקצונה. לאחר שנתיים בהן שירתה במרכז הגיוס של הצי עברה ב-1987 לשרת במערך הימי. היא סיימה קורס חובלים בניופורט והוצבה באוניית העזר "שננדואה". לאחר מכן שירתה באוניית העזר "USS Monongahela". עם פתיחת האפשרות לשירות נשים במערך הלוחם של הצי ב-1994, עברה לשרת במשחתת "USS Moosbrugger", שימשה כקצינת מטה בפלגת המשחתות השנייה, כסגנית מפקד המשחתת "USS Stout" וכעוזרת קצין המבצעים של קבוצת התקיפה על נושאת המטוסים "ג'ורג' וושינגטון".

פרנקטי פיקדה על המשחתת "USS Ross" (ספטמבר 2003 עד מרץ 2005) ופיקדה על פלגת המשחתות ה-21 כשהיא על נושאת המטוסים "ג'ון סטניס" (דצמבר 2009 עד מרץ 2011). במסגרת זאת עמדה בראש כוח המשלוח ההומניטרי של הצי "Pacific Partnership" ב-2010 בראשות אוניית בית-חולים "USNS Mercy".

תפקידי מטה שמילאה ביבשה כללו בין היתר שירות כעוזרת לסגן ראש המבצעים הימיים, מפקדת גדוד באקדמיה הימית של ארצות הברית, ועוזרת צבאית למזכיר הצי.

בספטמבר 2013 מונתה למפקדת כוחות הצי בקוריאה, והייתה האישה הראשונה לכהן בתפקיד זה. באוגוסט 2015 מונתה למפקדת קבוצת התקיפה התשיעית כשהיא מוצבת על נושאת המטוסים "ג'ורג' וושינגטון" ונושאת המטוסים "תאודור רוזוולט". בינואר 2016 מונתה במקביל גם למפקדת קבוצת התקיפה ה-15. ביוני 2016 מונתה לראש מטה אגף התכנון במטות המשולבים.

במרץ 2018 מונתה למפקדת הצי השישי של ארצות הברית. כמפקדת הצי הובילה את התקיפה הראשונה של צוללת מסוג וירג'יניה במהלך המתקפה המשולבת על דמשק וחומס. ב-2020 מונתה לראש אגף תכנון ואסטרטגיה במטה הצי. 

בספטמבר 2022 מונתה לסגנית ראש המבצעים הימיים והועלתה לדרגת אדמירל.

ביולי 2023 הודיע הנשיא ביידן כי בחר בפרנקטי למפקדת הצי הבאה, היא תהיה האישה הראשונה להנהיג את הצי. באוגוסט אותה שנה מונתה למפקדת הצי בפועל לאחר פרישתו של מייקל גילדיי. ב-2 בנובמבר 2023 החלה לכהן כמפקדת הצי.

פרנקטי בעלת תואר ראשון בעיתונאות מאוניברסיטת נורת'ווסטרן, היא בוגרת מכללת המלחמה של הצי ובעלת תואר שני בניהול ארגוני מאוניברסיטת פיניקס. היא נשואה ואם לבת.

==קישורים חיצוניים==

* [https://www.navy.mil/Leadership/Flag-Officer-Biographies/BioDisplay/Article/3148210/admiral-lisa-franchetti/ ביוגרפיה] באתר צי ארצות הברית
* [https://web.archive.org/web/20171201162431/http://www.nualumnae.org/award-recipient/lisa-franchetti ליסה פרנקטי], באתר בוגרי אוניברסיטת נורת'ווסטרן

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מעוטרי מדליית השירות המצוין של מחלקת ההגנה
קטגוריה:ראשי המבצעים הימיים
קטגוריה:אדמירליות
קטגוריה:מפקדי הצי השישי של ארצות הברית
קטגוריה:בוגרי אוניברסיטת פיניקס
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
כביש 437

כביש 437 הוא כביש מרכזי בתחומי המועצה האזורית מטה בנימין, המתחיל במחלף גבע בנימין ומסתיים בצומת מישור אדומים. בעבר כונה גם דרך ביר נבאלה (או דרך בית חורון) המקשרת בין צומת עטרות, ביר נבאלה וצומת גבעונים בגבעת זאב כביש 437.

== על הכביש ==
הכביש מהווה את הקישור המרכזי לירושלים ממזרח בנימין, דרך מחסום חיזמא. 

הכביש נפרץ ונסלל לראשונה בשנות החמישים, על ידי שירותי העבודות של הלגיון הערבי. בעקבות המפקד הבריטי של הכוח קיבלה הדרך את הכינוי "טריק אבו ג'ורג'".

בינואר 2019 נפתח כביש הטבעת המזרחי (כביש 4370) המשמש ככניסה נוספת לירושלים מאזור בנימין. בצומת הכביש עם כביש הטבעת המזרחי שוכן הבסיס הצבאי מחנה ענתות. קיימת תוכנית בשלבי ביצוע להרחבת הכביש והוספה של מת"צ.

הכביש חוצה פעמיים את נחל פרת, וכן את נחל זמרי ונחל אוג ואורכו כ-12.5 ק"מ.

לצורך בניית הכביש הופקעו כ-300 דונם מאדמות הכפר חיזמא.

בשנים 2012–2013 הוקמה מפרדה קשיחה בחלקו הצפון-מערבי של הכביש, באזור חיזמא, בתקציב של 26 מיליון ש"ח.<ref></ref>

בדצמבר 2018 נפתח מחלף גבע בנימין בכיכר אדם המקשר את כביש 437 עם כביש 60 בנסיעה רציפה.

משרד התחבורה הודיע בדצמבר 2018 על כוונתו לאחד את הכביש עם כבישים 45 ו-443, תחת המספר "45".

בחלקו הכביש כולל 3 מסלולים ומהווה דוגמה של כביש 2+1.

== מסלול הכביש ==
{| class="wikitable"
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 437 ממזרח למערב
|-
|align="center" |0
| align="center" |צומת מישור אדומים
| align="center" |25x25 פיקסלים
| align="center" |מעלה אדומים
| align="center" |, שדרות החברה הכלכלית
|-
| align="center" |5
| align="center" |צומת עלמון
| align="center" |25x25 פיקסלים
| align="center" |מחנה ענתות, עלמון, ענאתא
| align="center" |, מעלה בנימין
|-
| align="center" |6.5
| align="center" |צומת ללא שם
| align="center" |25x25 פיקסלים
| align="center" |חיזמא
| align="center" |כניסה לחיזמא
|-
| align="center" |7.7
| align="center" |כיכר ללא שם
| align="center" |25x25 פיקסלים
| align="center" |חיזמא
| align="center" |כניסה לחיזמא וענאתא
|-
| align="center" |8
| align="center" |צומת חיזמא
| align="center" |25x25 פיקסלים
| align="center" |מחסום חיזמא (שולי פסגת זאב)
| align="center" | (שד' סיירת דוכיפת)
|-
| align="center" |8.3
| align="center" |צומת ללא שם
| align="center" |25x25 פיקסלים
| align="center" |חיזמא
| align="center" |כניסה לחיזמא
|-
| align="center" |12.5
| align="center" |מחלף גבע בנימין
| align="center" |25x25 פיקסלים
| align="center" |גבע בנימין
| align="center" |, כביש 4576 (שד' אדם)
|}

==הערות שוליים==

קטגוריה:יהודה ושומרון: תחבורה
קטגוריה:ישראל: כבישים
קטגוריה:בנימין: תחבורה
ברכת שכוחו וגבורתו מלא עולם

ברכת שכוחו וגבורתו מלא עולם היא ברכה שתיקנו חז"ל לאומרה על מספר תופעות טבע היוצאות מגדר הרגיל והם: רעידת אדמה, ראיית ברק או שמיעת קול רעם, רוחות סוערות במיוחד, וכן כוכב שביט וכוכב נופל.

==מקור ופרטי הברכה==
הברכה היא אחת מברכות הראיה שתיקנו חז"ל. מקורה בדברי המשנה: .

עניין הברכה הוא שבח לקב"ה על תופעות טבע שניכר בהם כוחו וגדולתו. פירוש הברכה כתב במשנה ברורה: ברוך הנותן כח להטבע להראות כח יוצר בראשית כדי שייראו מלפניו.

בתלמוד מבואר כי בניגוד לראיית תופעות טבע מיוחדות אחרות כמו הרים וימים וכדומה בהן שייכת רק ברכת עושה מעשה בראשית ולא כוחו וגבורתו מלא עולם (לפי שאלו תופעות מקומיות ואינן "מלאים עולם" – רש"י), בראיית התופעות הנ"ל שייכים שני הברכות: עושה מעשה בראשית ושכוחו וגבורתו מלא עולם. רש"י מבאר שבכל אחד ממקרים אלו יש לברך את שתי הברכות גם יחד. אך ראשונים אחרים מפרשים שכוונת הגמרא לומר שבמקרים אלו ניתן לברך כל אחת מברכות אלו, איזו מהן שירצה. כדעה זו נפסק בשולחן ערוך.

ביחס לכל התופעות המוזכרות במשנה דעת רוב האחרונים שאין לברך אלא בשיעור הזמן של תוך כדי דיבור אך לא לאחר מכן, כך למשל על ברקים ורעמים יש לברך רק אם לא עבר זמן שיעור כדי דיבור מאז ששמע קול הרעם או ראה את הברק וכיוצא בזה.

==הברכה על ראיית כוכב שביט==
את הזיקים המוזכרים בדברי המשנה מבאר האמורא שמואל שהם "כוכבא דשביט". רש"י מפרש: , וכוונתו לנקרא בימינו מטאור או כוכב נופל. אך מדברי ספר הערוך (ערך זק) בשם רב האי גאון נראה שמפרש שהכוונה לכוכב שביט. הרמב"ם כלל את שני הפירושים יחד וכתב , וכך פסקו האחרונים שיש לברך על שני הדברים.

==הברכה על רעידת אדמה==
על פי המבואר במשנה יש לברך ברכת שכוחו וגבורתו מלא עולם על "הזוועות", והם רעידת האדמה כפי שנתבאר בגמרא. מאחר שלא נתנו חכמים שיעור לעוצמת הרעידה כתבו הפוסקים שיש לברך על כל רעידה המורגשת, אפילו כזו שאינה עלולה לסכן חיי אדם.

==הברכה על ברקים ורעמים==
בנוגע לברכה על רעמים וברקים המופיעים תמיד יחד, המנהג כיום הוא לברך תחילה על הברק ברכת עושה מעשה בראשית וכששומעים קול הרעם מברכים שכוחו וגבורתו מלא עולם, זאת אף שכאמור מצד הדין ניתן לברך על כל אחד מהן איזו ברכה שרוצים.
באשר לתדירות שיש לברך ברכות אלו מבואר בתלמוד ירושלמי ש"דיו פעם אחת ביום", וביארו שזהו דווקא כאשר העננים לא התפזרו בינתיים; במקרה זה ניתן להתייחס לכל הברקים והרעמים כתופעה אחת ודי בברכה אחת ביום, אך אם העננים התפזרו ושבו מחדש לכסות את השמיים אפשר לברך ברכות אלו שוב.

==הברכה על רוחות סערה==
בגמרא פירשו שה"רוחות" שהוזכרו במשנה הם רוחות חזקות מאוד המכונות "זעפא" והיינו סופה. התוספות מביאים ירושלמי המחלק בין רוחות חזקות מאוד הבאות "בזעף" עליהן מברכים ברכה זו, לרוחות הבאות בנחת (אך גם הן חזקות ואינן שגרתיות) עליהן יש לברך ברכת עושה מעשה בראשית בלבד. וכך נפסק בשולחן ערוך שמברכים ברכה זו רק "על רוחות שנשבו בזעף". כיוון שאין אנו בקיאים להבחין בין הבאים בזעף לבאין בנחת, פסק המשנה ברורה שטוב לברך תמיד על רוח סערה רק ברכת עושה מעשה בראשית. אך ביחס לסופות טרופיות (הוריקן) החזקות לפי כל קנה מידה הכריעו הפוסקים שיש לברך עליהן ברכת שכוחו וגבורתו מלא עולם. גם את ברכת הרוחות אין לברך אלא פעם אחת כל זמן שמדובר באותה סופה.

==ראו גם==
* ברכת עושה מעשה בראשית

==קישורים חיצוניים==
* הרב אליעזר מלמד, [https://www.yeshiva.org.il/midrash/9077#1a ברכה על אירועים מרשימים], באתר ישיבה
* [https://olamot.net/shiurim/הטבת-חלום/ ברכת ברקים ורעמים], באתר עולמות
* 

== הערות שוליים ==

קטגוריה:ברכות הראייה
קטגוריה:הלכה
קאבו ורדה שואו

קאבו ורדה שואו (בלועזית: Cabo Verde Show) הייתה להקה מאיי כף ורדה שהוקמה בשנת 1976 בצרפת, ביישוב ז'ואנוויל לה פון, על יד פריז. חבריה היו מוזיקאים קראולים: בוי ז'ה מנדש (יליד סנגל), שהלחין חלק מלהיטי הלהקה, ז'אן קלוד מנדש, אסה מונטרו, ג'ון מתיאס, לואיש דה סילבה, סרז' דה סילבה, ומאנו לימה (יליד סנגל) מאוחר יותר הצטרפו הזמר רנה קבראל (בן לאם מאנטילים ולאב מכף ורדה, שגדל בסנגל) ואחרים.
הלהקה הייתה חלוצה של גל המוזיקה מכף ורדה שהתפתח בצרפת והתמחתה בסגנונות עממיים מכף ורדה - קולאדיירה, פונאנה ומורנה משולבים עם השראה ממוזיקה מארצות אפריקאיות אחרות ומהאיים האנטילים (זוק), וכן ממוזיקת נשמה, רית'ם אנד בלוז, ג'אז ורוק אנד רול. האלבום הראשון שלה הופק באביג'אן, בחוף השנהב.
הלהקה הייתה פעילה במשך 30 שנה. עם להיטיה נמנו:
*"Bo ca te mas", (אני אוהב אותך יותר)
*Bo ca sabe
*P.A.I 
*Joana
*Mansinha
*Casa ma uma créola

==מבחר דיסקוגרפיה==
:אלבומים:
*1980 - Caminho De Esperança Coladance 80
*Damião Matias, Cabo Verde Show - Lady Lany (LP)1989 	
*1996 -Santa Catarina CD
*1998 -Nos Amor CD 
*2002 -René Cabral And Cabo Verde Show - Dinheiro CD	
*Cabral & Cabo Verde Show - Nova's Allegria
*John Matias / Cabo Verde Show - Sentimento
*Les 10 Meilleures Chansons
*Cabral & Cabo Verde Show - Beijo Cu Jetu
*Nos Amor 
*Destino
		 	
:סינגלים:
*1979 - Graça Di No'Sei / Supreza
*1979 - Recordo Penssa / Toute Femme Cone Ça
*1979 - P.A.I. Gozadors / Baracca
*1979 - Bo Ca Sabe
*1979 -Falal Nha Amigo / Bo Catem Mas 
*1983 -Oh! Mylena / Bem Danca

==קישורים חיצוניים==

*[https://www.youtube.com/watch?v=QsPBsNMcQY4 איחוד מחדש של הלהקה 2015, מופע בקומה] באתר יו טיוב 
*[https://web.archive.org/web/20171231051736/http://www.afrisson.com/Cabo-Verde-Show-1057.html מידע על הלהקה] באתר afrisson
*[https://web.archive.org/web/20171231103236/http://www.asemana.publ.cv/?Rene-Cabral-Apesar-de-ter-viajado-o-mundo-Cabo-Verde-e-sempre-a-minha ריאיון עם רנה קבראל] בעיתון A Semana מקאבו ורדה
*[http://africultures.com/personnes/?no=4205 על בוי ז'ה מנדש] באתר africultures (בצרפתית)

קטגוריה:מוזיקת עולם
קטגוריה:להקות
קטגוריה:כף ורדה: מוזיקה
קטגוריה:להקות שהוקמו בשנת 1976
בואינג KC-46 פגסוס

בואינג KC-46 פגסוס (באנגלית: Boeing KC-46 Pegasus) הוא מטוס תדלוק ותובלה צבאית מתוצרת חברת בואינג האמריקאית המבוסס על מטוס הנוסעים בואינג 767. הפגסוס תוכנן כמטוס רב-משימתי לתדלוק אווירי, נשיאת מטען, נוסעים וחולים על גבי אלונקות. הוא מצויד במערכת הגנה רב-שכבתית המאפשרת לו לפעול בסביבה מאוימת. 

ב-2011 נבחר המטוס על ידי חיל האוויר של ארצות הברית לשמש כמטוס התדלוק העתידי כמחליפו של מטוס בואינג KC-135 סטרטוטנקר. סך הכל מתוכננת אספקה של 179 מטוסים לחיל האוויר האמריקאי עד 2027.

טיסת הבכורה של המטוס בתצורתו המלאה נערכה בספטמבר 2015, ובדצמבר 2017 נערכה טיסת המבחן הראשונה של המטוס הראשון שיסופק לחיל האוויר האמריקאי. אספקת המטוס לחיל האוויר הייתה צפויה באוקטובר 2018, אך נדחתה ל-2019.

בדצמבר 2017 קיבלה חברת בואינג הזמנה למטוס גם מכוח ההגנה העצמית האווירי של יפן. 

במרץ 2020 אישרה מחלקת המדינה האמריקאית למכור לישראל 8 מטוסי KC-46 וציוד נלווה בעלות של 2.4 מיליארד דולר, כמעט שנה לאחר מכן אישרה גם ועדת השרים להצטיידות את העסקה. מסירת המטוסים צפויה בשנים 2026-2025. בחיל האוויר הישראלי יופעלו המטוסים בטייסת 120 ויכונו "גדעונים".<ref></ref>

== תכונות עיקריות ויכולות ==
=== תדלוק אווירי ===

* שני סלי תדלוק נגררים ממכלי דלק נישאי כנפיים בקצב של לדקה.
* סל תדלוק אמצעי נגרר בקצב לדקה.
* מוט תדלוק אוטומטי (boom) בקצב לדקה.
* יכולת תדלוק באוויר (קבלת דלק) בקצב 1,200 גלון לדקה מאפשרת גמישות תפעולית וטווח מוגדל.
* מצלמה סטראוסקופית ברזולוציה גבוהה (HRSC) על מוט התדלוק (boom) בעלת שדה ראייה פנורמי של 185 מעלות.

=== מערכות הגנה ===

* עמידות לפעימה אלקטרומגנטית
* תפעול בתנאי לוחמה כימית/ביולוגית
* מכלי דלק ממוגנים בליסטית
* תא טייסים משוריין
* אמצעי נגד אינפרא-אדום
* אזהרת תדר רדיו
* תאורת ראיית לילה

=== תא צוות ===

* מושבים ל-15 אנשי צוות
* דרגשי מנוחה, מטבח, שירותים ותאי אחסון

== משתמשים ==

* : חיל האוויר של ארצות הברית - 84 מטוסים פעילים בחיל, מתוך 179 מטוסים שהוזמנו.
* : חיל האוויר הישראלי הזמין 4 מטוסים ב-2021, עם אופציה לקנות 4 מטוסים נוספים.
* : כוח ההגנה העצמית האווירי של יפן 2 מטוסים מבצעיים מתוך 6 מטוסים מסוג זה שהוזמנו ב-2016.

==קישורים חיצוניים==

* 
* [http://www.boeing.com/defense/kc-46a-pegasus-tanker/ בואינג KC-46 פגסוס] באתר חברת בואינג
* 
* [https://www.military.com/equipment/kc-46a-tanker על המטוס] באתר Military.com

==הערות שוליים==

קטגוריה:מטוסי תובלה אמריקאיים
KC-46 פגסוס
לורנס סטייגר

__ללא_תוכן__

לורנס "לארי" סטייגר (באנגלית: Lawrence E. "Larry" Stager; 5 בינואר 1943 – 29 בדצמבר 2017) היה ארכאולוג אמריקאי, פרופסור לארכאולוגיה של ארץ ישראל במחלקה לשפות ולציוויליזציות של המזרח התיכון הקדום באוניברסיטת הרווארד ומנהל המוזיאון השמי. בין השנים 1985 ל-2016 ניהל את חפירות משלחת ליאון לוי לאשקלון.

==קורות חייו ופועלו==
סטייגר נולד בעיירה קטנה כחמישים ק"מ מצפון-מערב לקולומבוס, אוהיו, ולמד באוניברסיטת הרווארד, שם סיים תואר ראשון בהצטיינות ב-1965. את עבודות התואר השני והשלישי עשה בהנחיתם של חוקרי המקרא פרנק מור קרוס וג'ורג' ארנסט רייט , שניהם תלמידיו של אולברייט. נושא התזה שלו היה "חקלאות עתיקה במדבר יהודה: מקרה בוחן של הבקעה בתקופת הברזל".

לאחר שסיים את הדוקטורט שלו ב-1972 הועסק באוניברסיטת שיקגו בתפקידי הוראה ומחקר במסגרת המכון האוריינטלי וקודם במשך הזמן עד לדרגת פרופסור מן המניין.

ב-1986 חזר סטייגר להרווארד וקיבל את קתדרת קרן דורות לארכאולוגיה של ישראל, בה החזיק עד לפרישתו. סטייגר לימד קורסים בארכאולוגיה של ארץ ישראל ובתנ"ך והיה חבר פעיל בבית הספר האמריקאי לחקר המזרח (ASOR).

עבודתו הארכאולוגית החשובה ביותר של סטייגר נעשתה במשלחת ליאון לוי לאשקלון, שאותה ניהל מאז 1985. זה הוא אחד המיזמים הארכאולוגיים הגדולים והממושכים ביותר בישראל. תוצאות החפירות פורסמו על ידי המוזיאון השמי בהרווארד והוצאת Eisenbrauns בסדרה בת עשרה כרכים שכותרהּ "Ashkelon". אחד הממצאים ייחודיים שנמצאו על ידי משלחתו של סטרינגר באשקלון היה בית קברות לכלבים, ובו שרידי 1,000 כלבים קבורים בצורה מכוונת.

לפני עבודתו באשקלון פעל סטייגר בחפירות בקרתגו בתוניסיה, באידליון שבקפריסין, בתל גזר ובתל חסי. סטייגר דבק בדרך כלל בתיארוך המסורתי של ממלכת ישראל המאוחדת של דוד ושלמה.

בשנת 2009, יצא ספר יובל לכבודו של סטייגר – Exploring the Longue Durée: Essays in Honor of Lawrence E. Stager, בעריכת ג'יי דייוויד שלון, ובהוצאת Eisenbrauns.

ביולי 2016 הוענק לסטייגר פרס פרשיה שימל מטעם מוזיאון ישראל על תרומתו לארכאולוגיה של ארץ ישראל וארצות המקרא.

ב-2018 ראה אור ספר סטייגר – כרך ל"ג בסדרת "ארץ ישראל" בהוצאת החברה לחקירת ארץ ישראל ועתיקותיה בשיתוף המכון לארכאולוגיה של האוניברסיטה העברית בירושלים.

==ראו גם==

== קישורים חיצוניים ==
* [https://web.archive.org/web/20150714125709/http://www.fas.harvard.edu/~semitic/wl/news/stager_bio.pdf ביוגרפיה קצרה של סטייגר] 
* [https://www.nytimes.com/2018/01/02/nyregion/lawrence-stager-creative-biblical-archaeologist-dies-at-74.html?_r=0 דברים לזכרו של לורנס סטייגר] בניו יורק טיימס, 2 בינואר 2018 
* 

==הערות שוליים==

קטגוריה:ארכאולוגים אמריקאים
קטגוריה:סגל אוניברסיטת הרווארד
קטגוריה:ארץ ישראל: ארכאולוגים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת שיקגו
קטגוריה:זוכי פרס פרשיה שימל
קטגוריה:אמריקאים שנולדו ב-1943
קטגוריה:אמריקאים שנפטרו ב-2017
פאבלה יורישיץ' שטורם

פאבלה יורישיץ' שטורם (בסרבית: Павле Јуришић Штурм; 8 באוגוסט 1848 – 13 בפברואר 1922) היה גנרל סרבי ממוצא פרוסי. התבלט כמפקד הארמייה השלישית של צבא סרביה במלחמת העולם הראשונה.

==ביוגרפיה==
שטורם נולד ב-8 באוגוסט 1848 בעיר גרליץ בפרובינציית שלזיה שבממלכת פרוסיה, בשם פאולוס שטורם (Paulus Sturm). משפחתו הייתה ממוצא סורבי. הוא ואחיו אויגן למדו באקדמיה הצבאית המלכותית בברסלאו ובשנת 1867 התגייסו לצבא פרוסיה ולחמו במלחמת צרפת–פרוסיה. ב-1875 הם עזבו את הצבא, ועברו לגור בנסיכות סרביה. האחים התאהבו בסרביה, ובהתאם לכך שינו את שמותם לשמות סרביים. פאולוס היה ל"פאבלה" ואויגן היה ל"יבגני". את שם משפחתם הם שינו ל"יורישיץ'" והשאירו את השם "שטורם" ככינוי. פאבלה אף נישא לאשה סרבית כדי לקבל אזרחות סרבית. שני האחים קיבלו משרה של מרצים באקדמיה הצבאית המלכותית בבלגרד. עם פרוץ המלחמה הסרבית-עות'מאנית (1876–1878) התגייסו שניהם לצבא סרביה כמתנדבים. פאבלה התקדם בצבא, ועם פרוץ מלחמת בולגריה-סרביה ב-1885 כבר היה מפקד רגימנט.

במהלך מלחמת הבלקן הראשונה, פיקד שטורם על דיוויזיית "דרינה" אשר התבלטה במהלך קרב קומנובו. הוא פיקד על הדיוויזיה גם במהלך מלחמת הבלקן השנייה. עם פרוץ מלחמת העולם הראשונה באוגוסט 1914, מונה שטורם למפקד הארמייה השלישית. לצד הארמייה השנייה לקחה הארמייה שלו חלק נכבד בקרב קר שבסופו נהדפה הפלישה הראשונה של האימפריה האוסטרו-הונגרית אל סרביה. הארמייה השתתפה גם בקרב דרינה במהלכו ניצחה את האוסטרים, אולם במחיר אבדות כבדות. הארמייה השתתפה בהדיפת הפלישה האוסטרית השלישית, ונלחמה בקרב קולובארה בדצמבר של אותה שנה, שכמו קודמיו הסתיים בניצחון סרבי מוחץ.

בשנת 1915 חל שינוי ניכר במערכה, עקב הצטרפות הקיסרות הגרמנית וממלכת בולגריה למלחמה לצד אוסטריה. הארמייה הובסה במתקפת מורביה ומתקפת קוסובו, ובהדרגה נכבשה סרביה בידי מעצמות המרכז. הארמייה של שטורם פורקה, ושרידיה נסוגו לחופי אלבניה, משם לקורפו ובהמשך למפקדת כוחות מדינות ההסכמה בסלוניקי. ב-1916 הוקמה הארמייה מחדש בחזית המוקדונית ושטורם מונה מחדש למפקדה. הוא פיקד על הארמייה במהלך קרבות שונים, וביניהם קרב קיימאקצאלאן, אולם באוגוסט 1916 הוחלף בידי מילוש ואסיץ' בשל מצבו הבריאותי המעורער. הוא נשלח לחזית המזרחית כדי לסייע בארגון חיל המתנדבים הסרבי אשר לחם בצבא האימפריה הרוסית. בתחילת 1917 הוא הוחזר לחזית המזרחית, ומילא תפקידי מטה בסלוניקי עד סוף המלחמה.

ב-1921 פרש שטורם מהצבא. הוא נפטר בביתו שבבלגרד ב-13 בפברואר 1922 בגיל 73.

==קישורים חיצוניים==

* [http://www.novosti.rs/dodatni_sadrzaj/clanci.119.html:519100-Srpska-dusa-generala-Sturma נשמה סרבית - הגנרל שטורם] 

קטגוריה:גנרלים סרבים
קטגוריה:אנשי צבא פרוסים
קטגוריה:אנשי צבא סרבים במלחמת העולם הראשונה
קטגוריה:קצינים גדולים בלגיון הכבוד
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מקבלי עיטור גיאורגי הקדוש
קטגוריה:מעוטרי צלב הברזל
קטגוריה:מעוטרי מסדר המג'ידיה
קטגוריה:מעוטרי מסדר פרחי הפאולוניה
קטגוריה:מעוטרי מסדר אוסמניה
קטגוריה:ילידי 1848
קטגוריה:נפטרים ב-1922
שמואל פרנקל

הרב שמואל פרנקל (ה' בניסן ה'תקע"ה, 15 באפריל 1815 - ט"ו בחשוון ה'תרמ"ב, 7 בנובמבר 1881) היה רב ואדמו"ר בעיר היידודורוג שבהונגריה (דאראג ביידיש).

== ביוגרפיה ==
נולד בעיירה קאמאדע (בהונגרית: Komádi) שבהונגריה, לרבי שרגא פייבוש אב"ד גינז ריסקא ולגיטל. בגיל שש התייתם מאביו ועבר להתגורר אצל אחי אביו, רבי יצחק, אב"ד קראלי. בהמשך גדל אצל גיסו, בעל אחותו, הרב זאב וואלף טעננבוים אב"ד ווערפעלעיט, בעל רחובות הנהר. התגורר גם אצל רבי מאיר א"ש אב"ד אונגוואר.

בגיל ארבע עשרה נשא את רחל בת הגביר יצחק מפאטשוי שבהונגריה והתגורר בקאמאדע. מאוחר יותר התגורר בברט'ו-אויפאלו (Berettyóújfalu) וסחר באתרוגים ובסחורות נוספות. לאחר שהתאלמן מאשתו הראשונה שידך לו רבו, רבי חיים הלברשטאם מצאנז, את ברכה, בתו של הרב יעקב דב נויגרשל, לימים אבד"ק ברדיוב. לאחר פטירתו עלתה ברכה לארץ ישראל ונטמנה בהר הזיתים. מאשתו הראשונה נולדו לו שני בנים ושתי בנות.

בשנת ה'תרל"ד התמנה לרב בעיר דאראג ושם התגורר עד סוף ימיו. נהג שם באדמורו"ת. נודע כפועל ישועות.

תמך בהפרדת הקהילות מהניאולוגים. מסופר שבאספת רבנים בפשט בהשתתפות ה"כתב סופר", רבי ישעיהו זילברשטיין, רבי יקותיאל יהודה טייטלבוים ועוד, התנהל ויכוח, וה"ייטב לב" הציע למסור את ההכרעה לרב פרנקל.

==תורתו והנהגתו==
היה חותם את שמו שמואל פרנקל מב"ח ("מבית חלפון"). לא ידועה כוונתו בכך.

מתורתו נשתמר אך מעט, בידי חתנו רבי זאב וואלף, והודפס בספר "אמרי שפר", יחד עם דברי תורה שנאמרו על ידי אביו רבי שרגא פייבוש. במהדורות מאוחרות שהודפסו בישראל נוספו שאלות ותשובות והנהגות. כמו כן הודפס הספר "סיפורי שמואל" סיפורים מחייו ופועלו, לראשונה במארגערטן שבהונגריה בשנת ה'תש"ג, ולאחר מכן בשתי מהדורות בישראל.

כתב 12 הנהגות שראוי לכל יהודי לנהוג בהן, כפי שמופיע בתחילת ספרו אמרי שפר.

עשרות שירים וניגונים מיוחסים לו, בהם ניגון המצווה טאנץ המוכר בחסידות צאנז. את ניגוניו מלקטים ואוספים אנשי חסידות דאראג בבני ברק מצאצאיו.

==פטירתו והנצחתו==
נפטר בט"ו בחשוון ה'תרמ"ב (1881). את מקומו ירש חתנו רבי זאב וואלף ציטראן, לאחר שבנו בכורו אברהם שרגא צבי סירב לקחת את התפקיד.

את נוסח מצבתו כתב רבי יקותיאל יהודה טייטלבוים מסיגט.

חלק מן ההספדים עליו הודפסו בספרו אמרי שפר.

בשכונת הר נוף בירושלים הוקם בית הכנסת הנושא את שמו "אמרי שפר".

בשנות התשעים של המאה ה-20 חודשה חסידות דאראג על ידי צאצאו הרב ישראל משה רוזנפלד, ומוסדותיה מרוכזים בבני ברק. בשנת ה'תשע"ה יזם הרב רוזנפלד בניית אוהל על ציונו, בצורת בית המדרש שהיה בדאראג לפני מלחמת העולם השנייה. בשנת ה'תשע"ט (2018) נפתח בניין הכנסת אורחים בסמוך לקברו.

==לקריאה נוספת==
* רבינו הקדוש מדאראג, הוצאת מכון להוצאת ספרים דאראג

==קישורים חיצוניים==
* 

==הערות שוליים==

קטגוריה:רבנים הונגרים
פרנקל
קטגוריה:ילידי 1815
קטגוריה:נפטרים ב-1881
המפלגה העממית-לאומית יהודית

המפלגה העממית-לאומית יהודית (ברומנית: Partidul Popular-Național Evreiesc) הייתה מפלגה אזורית בדוכסות בוקובינה, באימפריה האוסטרו-הונגרית, שייסד בנו שטראוכר ב-1906 והמשיכה להתקיים גם לאחר סיפוח חבל בוקובינה לממלכת רומניה.

בבחירות למועצת העיר צ'רנוביץ, שנערכו ב-1905, "הרשימה של שטראוכר" זכתה בעשרים מתוך חמישים המקומות ואחד מנציגיה נבחר לראשות העירייה. בבחירות האזוריות, שנערכו בבוקובינה ב-1911, בין 10 הנציגים היהודים שנבחרו, שמונה היו מהמפלגה העממית-לאומית יהודית. 

== ברומניה ==
לאחר צירוף בוקובינה לממלכת רומניה לאחר מלחמת העולם הראשונה נבחר שטראוכר לפרלמנט הרומני ב-1920 ושוב ב-1922. 

== קישורים חיצוניים ==
* [http://www.creeaza.com/referate/istorie/MINORITAILE-DIN-ROMANIA-IN-PER759.php MINORITAȚILE DIN ROMANIA IN PERIOADA INTERBELICA] 

קטגוריה:מפלגות יהודיות בפזורה היהודית
קטגוריה:אוסטריה: מפלגות
קטגוריה:רומניה: מפלגות
רייצ'ל, רייצ'ל

רייצ'ל, רייצ'ל (באנגלית: Rachel, Rachel) הוא סרט דרמה אמריקאי משנת 1968 בבימויו של פול ניומן עם ג'ואן וודוורד בתפקיד הראשי.

זה הסרט הראשון שביים פול ניומן שגם הפיק אותו.

התסריט מבוסס על הרומן "A Jest of God" של הסופרת הקנדית מרגרט לורנס שיצא לאור ב-1966.

ג'ואן וודוורד זכתה בפרס גלובוס הזהב לשחקנית הטובה ביותר - סרט דרמה.

פול ניומן זכה בפרס גלובוס הזהב לבמאי הטוב ביותר - סרט קולנוע.

הסרט היה מועמד לארבעה פרסי אוסקר:

*פרס אוסקר לבמאי הטוב ביותר - פול ניומן
*פרס אוסקר לשחקנית הטובה ביותר - ג'ואן וודוורד
*פרס אוסקר לשחקנית המשנה הטובה ביותר - אסטל פרסונס
*פרס אוסקר לתסריט המעובד הטוב ביותר - סטיוארט סטרן
בסרט יש קטעים רבים של פלשבק בהם משחקת נל ניומן בתם של וודוורד וניומן, שהייתה אז בת תשע.

==תקציר העלילה==
רייצ'ל קמרון (ג'ואן וודוורד) היא מורה בת 35 המתגוררת בעיירה מנומנמת בקונטיקט. היא מרגישה שחייה הם ללא תכלית, כי הגיעה למחצית חייה ומכאן יש לה לצפות רק לירידה. רייצ'ל גרה עם אמה בבית בו יש עסק לסידור לוויות וקבורה שהיה שייך פעם לאביה המנוח.

רייצ'ל משרתת את אמה (קייט הרינגטון) המתייחסת אליה בזלזול ומשווה אותה כל הזמן לאחותה שהתחתנה והקימה משפחה. רייצ'ל מכינה כריכים וכיבוד לחברותיה של אמה המגיעות לביתן לשחק ברידג' ומרכלות על הנעשה בעיירה, היא מרגישה שכולם בעיירה מתייחסים אליה כאל בתולה זקנה.

עבודתה כמורה בבית הספר המקומי משכיחה ממנה את המחשבות על מצבה וכשמגיעה חופשת הקיץ היא שוב דואגת מה תעשה. אחת המורות, קאלה מקי (אסטל פרסונס) היא החברה היחידה שלה. היא משכנעת אותה להגיע איתה לערב הטפה מיוחד בכנסייה שיעשה לה טוב, לאחר היסוסים מסכימה רייצ'ל להגיע לכנסייה.

רייצ'ל מתרגשת לנוכח התנהגותו של המטיף הסוחפת את הקהל. היא נמלטת מהמקום בבכי וחברתה קלה מנסה להרגיע אותה בנשיקה ארוכה מדי שמתפרשת על ידי רייצ'ל כנשיקה לסבית. היא בורחת מהמקום ומנתקת את קשריה עם קאלה.

כעת רייצ'ל שוב בודדה. היא פוגשת בעיירה את ניק קאזליק (טד אולסון), ידיד ילדות שלה העובד כמורה ברובע הברונקס שהגיע לעיירה לפגוש את הוריו ולעזור להם במשק.

הוא מתחיל לחזר אחרי רייצ'ל והיא לבסוף נענית לחיזוריו ומסכימה לקיים איתו יחסים אינטימיים בפעם הראשונה בחייה. כאשר היא מגלה לו כמה היא מאושרת ורוצה משפחה עם ילדים הוא נרתע ומראה לה תמונה של "בנו". למחרת הוא עוזב את העיירה ללא הודעה ולרייצ'ל נודע כי כלל אינו נשוי...

אמה של רייצ'ל מגלה את האמת על יחסיה של רייצ'ל וניק, כועסת עליה ומפסיקה לדבר אתה. רייצ'ל מרגישה תסמינים של הריון וחושבת לעבור הפלה מלאכותית. היא מתפייסת עם קאלה שעוזרת לה בעת צרה.

בבית החולים מתגלה שהמדובר בציסטה בשחלה ולא בהריון. לאחר הניתוח מחליטה רייצ'ל לעזוב את העיירה ובעזרתה של קאלה היא מוצאת משרת מורה באורגון.

אמה לא רוצה לעזוב את המקום ורייצ'ל מקווה שתוכל לנסוע לבד אבל לבסוף אמה מחליטה לנסוע אתה. רייצ'ל נוסעת לבסוף עם אמה אל עתיד חדש ולא ידוע ומדמיינת כל הנסיעה את עתידה.

==קישורים חיצוניים==

* [https://www.youtube.com/watch?v=27eyA_omnFI קדימון לסרט רייצ'ל, רייצ'ל], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1968
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי האחים וורנר
פורד פיילוט

פורד פיילוט (באנגלית: Ford Pilot) היא מכונית משפחתית גדולה, 4 דלתות, מתוצרת יצרנית הרכב "Ford of Britain" (פורד בריטניה) (שם רשמי: Ford Motor Company Limited) חברת בת של קונצרן פורד, אשר יוצרה בין השנים 1947–1951.

סך הכול יוצרו 22,155 יחידות.

דגם "פורד פיילוט" הורכב גם באוסטרליה.

מנוע ה-8V צילינדרים 3,622 סמ"ק של דגם ה"פורד פיילוט" הורכב במכונית הספורט-קבריולה הבריטית Allard M (ברישיון).

==תצורות==
* 4 דלתות - סלון
* 4 דלתות - סטיישן
* 2 דלתות - טנדר
* 2 דלתות - טנדר בתצורת קופה (ראו תמונה)
* 2 דלתות - מסחרית

== תמונות ==
<gallery mode="packed" heights="110">
Ford Pilot ca 1950 extensively restored subsequently.jpg | פורד פיילוט, שנת 1950
Ford V8 Pilot (14289049213).jpg | פורד פיילוט
Ford Pilot rolling along in profile.JPG | פורד פיילוט
Ford V8 Pilot Pick Up - Flickr - mick - Lumix.jpg | פורד פיילוט - טנדר
Ford V8 Pilot Coupe Utility.jpg | פורד פיילוט - טנדר, בתצורת קופה (ראו מבנה חלונות צד)
Ford V8 Pilot Van (16334725889).jpg | פורד פיילוט - מסחרית
Ford V8 Pilot "Woody" (3356280201).jpg | פורד פיילוט - סטיישן
Ford V8 Pilot 1951 EHV 290 (8514134854).jpg | פורד פיילוט, שנת 1951
Ford Pilot rolling along in Bedfordshire.JPG | פורד פיילוט
V8 Pilot (8350900580).jpg | לוגו פורד פיילוט
</gallery>
==ראו גם==
* פורד
* טאונוס 12M
* טאונוס 20M

==לקריאה נוספת==
* [https://www.swva.co.uk/ford-pilot-v8-1951/ פורד פיילוט - תמונות] (swva.co.uk/ford-pilot-v8-1951)

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1947
קטגוריה:מכוניות משפחתיות גדולות
קטגוריה:מכוניות סטיישן
קטגוריה:טנדרים
קטגוריה:מכוניות מסחריות
פיילוט
קטגוריה:מכוניות בריטיות
קטגוריה:כלי רכב המיוצרים באוסטרליה
הלילה טוב לרקוד

"הלילה טוב לרקוד" (באנגלית: I Could Have Danced All Night) הוא שיר מתוך המחזמר "גבירתי הנאווה" שהתפרסם בשנת 1956. השיר נכתב על ידי אלן ג'יי לרנר והולחן על ידי פרדריק לאו. במחזמר השיר מבוצע על ידי גיבורת הסיפור, אלייזה דוליטל, המביעה את תחושת ההתרגשות שהיא חשה לאחר שרקדה עם מורהּ, הנרי היגינס, בשעות הבוקר המוקדמות. בבית השני של השיר מצטרפות אליה שתי משרתות הבית וסוכנת הבית, הגברת פירס, אשר מנסות לשכנעה ללכת לישון, אך אלייזה מתעלמת מהן.

השיר בוצע לראשונה על ידי ג'ולי אנדרוז בהפקה המקורית בברודוויי של ״גבירתי הנאווה״. בשנת 1964, בעיבוד הקולנועי למחזמר, השיר בוצע על ידי מארני ניקסון אשר דיבבה את אודרי הפבורן, השחקנית שגילמה את אלייזה דוליטל. בשנת 2004 גרסתה של ניקסון הגיעה למקום ה־17 במצעד השירים של ארגון AFI.

״רציתי עוד, עוד, עוד... לרקוד !״ - אודרי הפבורן בסצנת הסיום של השיר בסרט משנת 1964 בארץ, בוצע השיר על בימות התיאטרון בידי ארבע שחקניות. הראשונה הייתה רבקה רז בהפקה העברית המקורית משנת 1964 בתיאטרון גיורא גודיק ובהפקה משנת 1969. בשנת 1986 שרה את השיר הזמרת האלמונית לאותם ימים - ריטה. בשנת 2001 שרה את השיר מירה עוואד, ובשנת 2013 שרה את השיר השחקנית שני כהן. כאשר כהן יצאה לחופשת לידה במהלך תקופת ההרצה של ההצגה, החליפה אותה ריטה אשר חזרה לתפקיד של אלייזה דוליטל, 30 שנה אחרי ההפקה שבה הופיעה.

בכל ההפקות העברית של המחזה נעשה שימוש בתרגום העברי משנת 1964 של דן אלמגור ושרגא פרידמן. לתרגום נעשו שינויים מינוריים עם השנים המוצגים להלן:
*בגרסה מ־1986 בביצועה של ריטה, השיר מתחיל בביתו הראשון במשפט ״אני רוצה לרקוד״ במקום ״הלילה טוב לרקוד״ (אשר מופיע רק בבית השני) וחוזר על עצמו בבית השלישי. שורה נוספת שהשתנתה הייתה ״כשהוא אותי חבק, בזרועותיו חזק״ (I only know when he began to dance with me) שהפכה בהפקה הזו ל״כשהוא הושיט לי יד, כשהוא איתי רקד״. תרגום זה בוצע גם בעיבוד משנת 2001.
*בגרסה משנת 2013 בכיכובה של שני כהן, חזרה השורה המקורית ״כשהוא אותי חבק, בזרועותיו חזק״, בעוד שאר השינויים נותרו.

==קישורים חיצוניים==

* [https://www.youtube.com/watch?v=BmyaoNJIsWE I Could Have Danced All Night - שרה ג'ולי אנדרוז]
* 

==הערות שוליים==

קטגוריה:גבירתי הנאווה
קטגוריה:שירים על ריקודים
כביש 457

כביש 457 הוא כביש רוחב בתחומי המועצה האזורית מטה בנימין, המקשר בין כביש 60 ודרך אלון (כביש 458).

הצמתים המרכזיים בכביש הם שתי הכניסות הצפוניות למוח'מאס והכניסה הצפונית למעלה מכמש. גובה הכביש נע בין 510 מטרים מעל פני הים במזרחו ל-630 במערבו, ואורכו 4.6 ק"מ. הכביש כולו עובר באזור שאינו מיושב.

== צמתים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 457 ממערב למזרח
|-
| align="center" |0
| align="center" | צומת ללא שם
| align="center" align="center" | ליד מוח'מאס
| align="center" | 
|-
| align="center" |0.3
| align="center" | צומת ללא שם
| align="center" rowspan="2" align="center" | מוח'מאס
| align="center" | כניסה למוח'מאס
|-
| align="center" | 1.9
| align="center" | צומת ללא שם
| align="center" align="center" | כניסה למוח'מאס ולדיר דיבוואן
|-
| align="center" |2.7
| align="center" | צומת ללא שם
| align="center" align="center" | מעלה מכמש
| align="center" | כניסה למעלה מכמש
|-
| align="center" |4.6
| align="center" | צומת ללא שם
| align="center" align="center" | ליד מעלה מכמש
| align="center" | 
|}

==הערות שוליים==

קטגוריה:יהודה ושומרון: תחבורה
קטגוריה:ישראל: כבישים
חאפיז מוחמד סעיד

חאפיז מוחמד סעיד (באורדו: حافظ محمد سعید, נולד ב-1948) הוא פעיל טרור פקיסטני, ממייסדי לשקאר-א-טייבה ומשמש כאֶמיר של ג'מאעת-א-דעוואה, הפועלת בעיקר מפקיסטן ואשר כנגדה ישנן סנקציות על ידי האו"ם בשל היותה מוגדרת כארגון טרור. אף שסעיד אישיות משפיעה בתחום הדתי ובמרחב הפוליטי בפקיסטן, הוא מוגדר כטרוריסט על ידי מדינות וגופים רבים. באפריל 2012, הכריזה ארצות הברית על פרס של 10 מיליון דולר על סעיד, על תפקידו במתקפת הטרור של 2008 במומבאי שבה נרצחו 164 אזרחים, כולל 6 אזרחים אמריקאים. הצעת הפרס גררה מחאות נרחבות בפקיסטן מגורמים התומכים בפעילותו.

הודו רואה אותו בתור אחד הטרוריסטים המבוקשים ביותר, בעיקר בשל קשריו ללשקאר-א-טייבה ומעורבותו בפיגועים בהודו כגון במתקפה במומבאי ב-2008, הפיגועים ברכבת במומבאי ב-2006, והפיגוע בפרלמנט ההודי ב-2001, והוא מופיע ברשימת המבוקשים ביותר של ה-NIA (סוכנות החקירות הממשלתית של הודו). וכן ברשימות של ארצות הברית הממלכה המאוחדת, האיחוד האירופי, רוסיה ואוסטרליה.

בדצמבר 2017 נאלצה הרשות הפלסטינית לפרסם התנצלות ולבטל מינויו של עדנאן אבו אל-חייג'ה, שגרירהּ בפקיסטן, לאחר שהופיע בציבור עם סעיד. הרשות הודיעה כי: "יחסינו עם הודו חשובים מאוד עבורינו, עדנאן עשה שגיאה, ביודעין או שלא ביודעין. הוא יוחזר לרמאללה ולא ישמש עוד כשגריר בפקיסטן".

==קישורים חיצוניים==

* 

== הערות שוליים ==

קטגוריה:פוליטיקאים פקיסטנים
קטגוריה:ראשי ארגוני טרור אסלאמי
קטגוריה:פקיסטנים שנולדו ב-1950
פלורנס מלטון

פלורנס זקס מלטון (1911–2007) הייתה יזמית יהודיה-אמריקאית, ומייסדת בית המדרש הפתוח ליהדות למבוגרים, הקרוי על שמה. המצאותיה העסקיות: כפכפי פלסטיק (הניתנים לשטיפה במים) ונעלי-בית מגומי מוקצף.

==הצלחה יזמית ועסקית==
מלטון נולדה בפילדלפיה למשפחה ענייה במיוחד. עבדה מגיל 13 כדי לסייע בכלכלת המשפחה. בגיל 19 התחתנה עם בעלה הראשון, אהרן זקס ובעקבותיו עברה לעיר קולומבוס באוהיו, שם עבד אהרן כמוכר בחנות גדולה. בשנת 1946 הם הקימו יחדיו את חברת R.G. Barry Corporation. פלורנס תרה אחר חומרים מתאימים להמצאתה (מוגנת בפטנט) לפדים מיוחדים לייצוב כתפיות חליפות נשים, וגילתה שהחומר מתאים גם לייצורם של כפכפי גומי. היא החלה בשיווקם של כפכפים אלה, תחילה תחת המותג Angel Treads ולאחר מכן בשם Dearfoams. המוצר הפך להצלחה מסחרית מיידית. לפי דיווחי החברה, למעלה ממיליארד כפכפי גומי שכאלה נמכרו.
בשנת 1968 נישאה פלורנס מחדש לתעשיין הנדבן שמואל מ. מלטון. בשנות השבעים (1970) הייתה פלורנס מלטון האשה הראשונה בצוות הניהול של קרן אחזקות הבנקים הנטינגטון (Huntington National Bank)

==בית המדרש הפתוח ליהדות עבור מבוגרים==
ביחד עם בעלה השני, הקימה פלורנס את בית המדרש הפתוח הקרוי על שמה: The Florence Melton Adult Mini-School.
זוהי תוכנית לימודים וולונטרית ביהדות למבוגרים, הבנויה כבית מדרש פלורליסטי במסלול של שנתיים, ללא שיוך לזרם ספציפי דתי או אחר ביהדות. בית המדרש הפתוח הזה (The FMAMS) פועל כיום בשפה האנגלית בלמעלה מ-70 סניפים בכל רחבי יהדות צפון אמריקה, אוסטרליה, דרום אפריקה ובריטניה. במדינת ישראל נעשה ניסיון של מספר שנים להפעיל את התוכנית בשפה העברית, באמצעות קורסים ייעודיים שנכתבו מלכתחילה עבור הקהל הישראלי, תחילה תחת השם "חלו"ם" או "מפתחות לשפת התרבות היהודית" ואחר כך תחת השם "מכון גנדל להשכלה יהודית וישראלית", במרכזי לימוד וולונטריים שונים בכל רחבי הארץ<ref></ref>.
מטרתה המוצהרת של התוכנית היא לאפשר למבוגרים יהודיים לרכוש אוריינות יהודית באמצעות תוכנית לימודים נרחבת שתוכננה ונוצרה בידי מלומדים ואנשי חינוך בפיקוחה ובהכוונתה של האוניברסיטה העברית בירושלים (באמצעות החוג לחינוך יהודי ע"ש מלטון בבית הספר לחינוך של האוניברסיטה).

==יוזמות נדבנות נוספות==
פלורנס מלטון הייתה חברה בצוות הניהול של ארגונים פילנתרופיים נוספים: United Way = Red Feather Agency
וכן "צבא" הצלב האדום למזון לנזקקים. כמו כן הייתה חברה מייסדת של ארגון CAJE – הקואליציה לקידום החינוך היהודי.
באמצע שנות השמונים ייסדה פלורנס מלטון את תוכנית דיסקברי הפועלת לחבר צעירים יהודיים לשורשיהם המשפחתיים, לקהילותיהם, לזרמים יהודיים שונים ולמדינת ישראל. פעילות זו מתמקדת במסעות בשטח, ושיאה בנסיעה לישראל.

==הערות שוליים==

קטגוריה:נדבנים יהודים אמריקאים
קטגוריה:נדבניות יהודיות
קטגוריה:הנעלה
קטגוריה:קולומבוס (אוהיו)
קטגוריה:חינוך יהודי
קטגוריה:יהדות ארצות הברית: חינוך
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-2007
קטגוריה:אמריקאים שנפטרו ב-2007
פורד ונדום

פורד ונדום (בצרפתית: Ford Vendôme) היא מכונית סלון, 4 דלתות, מתוצרת יצרנית הרכב Ford SAF, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1953–1954.

==נתונים טכניים==
מחיר דגם "פורד ונדום" בשנת 1954 עמד על 1,148,000 פרנק צרפתי.

בשנת 1954 יוצרו כ-3,000 יחידות.

בדגם "פורד Vendôme" הורכבו מתלים מסוג "MacPherson strut".

==תצורות==
* סדאן - 4 דלתות
* סלון - 4 דלתות

==חברת Ford SAF==
חברת Ford SAF, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile).

==ראו גם==
* פורד
* פורד Comète
* פורד Vedette

==קישורים חיצוניים==
* 

==הערות שוליים==

קטגוריה:דגמי מכוניות שהושקו ב-1953
קטגוריה:מכוניות סלון
ונדום
קטגוריה:מכוניות צרפתיות
בן בראדלי

בנג'מין קראונינשילד "בן" בראדלי (באנגלית: Benjamin Crowninshield "Ben" Bradlee; 26 באוגוסט 1921 - 21 באוקטובר 2014) היה העורך הראשי של העיתון וושינגטון פוסט בין השנים 1968 ל-1991.

==ביוגרפיה==
בראדלי נולד בבוסטון שבמסצ'וסטס, בן למשפחה פרוטסטנטית מהמעמד הגבוה. את חשיפתו הראשונה לעולם העיתונאות קיבל בגיל 15 כשעבד במקומון "Beverly (Mass.) Evening Times".

באוגוסט 1942 סיים תואר ראשון ביוונית ובאנגלית מאוניברסיטת הרווארד והתגייס לצי ארצות הברית. שירת במשך כשלוש שנים, כקצין מודיעין במשחתת במהלך המערכה באסיה ובאוקיינוס השקט במלחמת העולם השנייה.

לאחר שחרורו היה מייסדי העיתון "New Hampshire Sunday News". בנובמבר 1948 החל לעבוד ככתב בוושינגטון פוסט. ב-1951 מונה לעוזר לנספח לענייני עיתונות בשגרירות ארצות הברית בצרפת.

ב-1954 החל לעבוד ככתב בניוזוויק בפריז וב-1957 מונה לכתב בוושינגטון די. סי. ולאחר מכן לראש דסק החדשות בבירה. הוא יזם את מכירת השבועון לוושינגטון פוסט ב-1961 וקיבל על כך מניות בוושינגטון פוסט שהפכו אותו לאדם אמיד. לאחר המכירה המשיך לעבוד בראש הדסק בוושינגטון והידק את קשריו עם משפחת גראהם בעלי הפוסט, הוא נהנה משורה של דיווחים בלעדיים בזכות חברותו עם נשיא ארצות הברית ג'ון פיצג'רלד קנדי. ביולי 1965 מונה לעורך אחראי בוושינגטון פוסט וב-1968 מונה לעורך הראשי של העיתון, תפקיד חדש שנוצר במערכת. הוא כיהן בתפקיד עד פרישתו בספטמבר 1991. לאחר מכן המשיך לשמש סגן נשיא של העיתון עד מותו ב-2014.

בתקופתו כעורך ראשי בלט העיתון בסיקור ממשלו של נשיא ארצות הברית ריצ'רד ניקסון, כולל בפרשת מסמכי הפנטגון ובפרשת ווטרגייט שהביאה להתפטרותו של הנשיא. בראדלי היה היחיד שידע את זהותו של המקור "גרון עמוק" מלבד שני חושפי הפרשה בוב וודוורד וקארל ברנסטין.

במהלך הקריירה כתב שני ספרים:
*Conversations With Kennedy - ריכוז שיחות עם הנשיא ג'ון פיצג'רלד קנדי, פורסם ב-1984
*A Good Life: Newspapering and Other Adventures - אוטוביוגרפיה שפורסמה ב-1995 בהוצאת סיימון ושוסטר

ב-2013 העניק לו נשיא ארצות הברית ברק אובמה את מדליית החירות הנשיאותית. ב-2007 הוענק לו אות לגיון הכבוד הצרפתי.

בראדלי היה נשוי שלוש פעמים. בנו מנישואיו הראשונים הוא בן בראדלי ג'וניור שכיהן כעורך העיתון הבוסטון גלוב.

==קישורים חיצוניים==

* 
* [https://www.washingtonpost.com/national/ben-bradlee-legendary-washington-post-editor-dies-at-93/2014/10/21/3e4cc1fc-c59c-11df-8dce-7a7dc354d1b1_story.html?utm_term=.56da34a7bdb0 Ben Bradlee, legendary Washington Post editor, dies at 93], וושינגטון פוסט, 21 באוקטובר 2014
* [https://www.washingtonpost.com/video/national/the-legacy-and-legend-of-ben-bradlee/2013/08/07/edcf8e4e-b3f1-11e1-98e9-bbf4aa4074bb_video.html?utm_term=.890e79e4bbf4 The legacy and legend of Ben Bradlee], וושינגטון פוסט, 12 ביוני 2012
* 
* 

קטגוריה:עורכי עיתונים אמריקאים
קטגוריה:סגל וושינגטון פוסט
קטגוריה:מקבלי מדליית החירות הנשיאותית
קטגוריה:מקבלי אות לגיון הכבוד
קטגוריה:בוגרי אוניברסיטת הרווארד
קטגוריה:כותבי אוטוביוגרפיה אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2014
באראן

באראן (בבלארוסית: Барань; בפולנית: Barań) היא עיירה במחוז ויטבסק שבצפון-מזרח בלארוס. מבחינה ניהולית, באראן כפופה לעיר אורשה. נכון לשנת 2009 בבאראן חיים כ-11,662 תושבים.

== היסטוריה ==
באראן נזכרה בכתובות היסטוריות לראשונה בשנת 1518. באותו זמן, האזור כולו היה חלק מטריטוריית פולין.

בשנת 1772, במהלך החלוקה הראשונה של פולין, הועברה באראן לשטחה של רוסיה לפלך מוהילב, שבירתה הייתה העיר מוהילב - כיום בבלארוס. משנת 1924 הייתה באראן חלק מאורשה, שהייתה שייכת לאוקרוג ויטבסק של הרפובליקה הסובייטית הסוציאליסטית הבלארוסית. בשנת 1935 הפכה באראן ליישוב עירוני.

ב-15 בינואר 1938 הוקם מחוז ויטבסק, ואורשה עם שטחי מחוז המשנה שהיא בירתו כולל באראן הועברה לאובלסט זה. אולם רק בשנת 1960 הפכה אורשה לעיר בעלת חשיבות אובלסטית, ובאראן עברה להיות כפופה לעיר אורשה. ב-1972 הפכה באראן ממעמד של כפר למעמד של עיירה.

== בשואה ==
אנדרטה לזכר יהודי באראן שנרצחו בשואה
ערב מלחמת העולם השנייה התגוררו בבאראן כ-80 יהודים, רובם היו קרובי משפחה. לפני הכיבוש הגרמני, בימי השלטון הסובייטי הם עסקו בעיקר במלאכה ובחקלאות. הגרמנים כבשו את באראן ב-16 ביולי 1941. 

בספטמבר 1941 רוכזו יהודי העיירה בשני בתים דו-קומתיים ונאסר עליהם לצאת מהם בשעות הערב והלילה. היהודים סבלו מרעב. הם החליפו חפצים תמורת מזון, וכשאזל רכושם נאלצו לחיות מנדבות שכניהם. 

ב-8 באפריל 1942 נרצחו כל היהודים סמוך לעיירה. רק שני נערים הצליחו להימלט.

== קישורים חיצוניים ==

* 
* 
* 

== הערות שוליים ==

קטגוריה:גטאות בבלארוס
קטגוריה:מחוז ויטבסק: עיירות יהודיות
פורד קונסול קלאסיק

פורד קונסול קלאסיק (באנגלית: Ford Consul Classic) היא מכונית משפחתית מתוצרת חברת Ford of Britain (פורד בריטניה), (שם רשמי: Ford Motor Company Limited), חברת בת של קונצרן הרכב פורד, אשר יוצרה בין השנים 1961–1963.

דגם הקופה קרוי "פורד קונסול קפרי" (באנגלית: Ford Consul Capri).

דגמי "פורד קונסול קלאסיק" שיוצאו לשוקי דרום אמריקה ואירופה היו קרויים "Ford Consul 315".

דגם "פורד קונסול קלסיק" תוכנן בחלון אחורי בעל שיפוע גאומטרית הפוך, בדומה לדגם הפורד אנגליה 105E, שיוצר בין השנים 1959-1967).

==מאפיינים==
* יוצרו 111,225 יחידות מדגם "פורד קונסול קלאסיק".

* מחיר "פורד קונסול קלאסיק", 4 דלתות, בשנת 1961 עמד על 801 לירות שטרלינג (כולל מיסים)

* מחיר "פורד קונסול קלאסיק", 2 דלתות, בשנת 1961 עמד על 745 לירות שטרלינג (כולל מיסים)

* תאוצת "פורד קונסול קלאסיק" בין 0-100 קמ"ש היא 22.5 שניות

===פורד קונסול קפרי===
* יוצרו 18,716 יחידות מדגם "פורד קונסול קפרי".

* הדגם יוצא מספטמבר 1961, ושווק לשוק האנגלי מינואר 1962

* מחיר "פורד קונסול קפרי", 2 דלתות, בשנת 1962 עמד על 915 לירות שטרלינג (כולל מיסים)

* תאוצת "פורד קונסול קפרי" בין 0-100 קמ"ש היא 22.6 שניות

==תצורות==
* "Ford Consul Classic" - תצורת סלון 4 דלתות 
* "Ford Consul Classic" - תצורת סלון 2 דלתות
* "Ford Consul Capri" - דגם קופה, 2 דלתות

== תמונות ==
<gallery mode="packed" heights="110">
קובץ:Consul Capri (4483643001).jpg | פורד קונסול קלאסיק, 4 דלתות
קובץ:Ford Consul Classic (2062926571).jpg | פורד קונסול קלאסיק, 4 דלתות
קובץ:Ford Classic 2-door (7915529290).jpg | פורד קונסול קלאסיק, 2 דלתות
קובץ:1961 Ford Consul Classic 1.3 Rear.jpg| פורד קונסול קלאסיק, שנת 1961, 4 דלתות
קובץ:FordConsulClassic.jpg| פורד קונסול קלאסיק, 4 דלתות
קובץ:Ford 315 Consul Classic 1500 2-door (1962) - 15861548516.jpg | פורד קונסול קלאסיק, שנת 1962, 2 דלתות
קובץ:Consul Capri (3462277978).jpg | פורד קונסול קפרי
קובץ:Ford Capri (1962) (35809007672).jpg | פורד קונסול קפרי, שנת 1962
קובץ:Ausflug Ingrid Sigi Huemer Goisern.JPG | פורד קונסול קפרי
קובץ:Consul Capri (4580946455).jpg | פורד קונסול קפרי
קובץ:1964 Ford Consul Capri 1.5 Rear.jpg | פורד קונסול קפרי
קובץ:FordConsulCapri-side.jpg | פורד קונסול קפרי דגם קופה 
קובץ:Ford Capri GT 1500 (1963) - 8857393116.jpg | פורד קונסול קפרי, שנת 1963, דגם "GT 1500"
קובץ:1962 Ford Consul Capri (9625866911).jpg | פורד קונסול קפרי, שנת 1962
</gallery>

==ראו גם==
* פורד
* פורד אנגליה
* פורד קונסול קורסייר

==קישורים חיצוניים==

 (פורד קונסול קפרי)

* 

* 

==הערות שוליים==

קטגוריה:דגמי מכוניות שהושקו ב-1961
קטגוריה:מכוניות משפחתיות
קטגוריה:מכוניות קופה
קונסול קלאסיק
קטגוריה:מכוניות בריטיות
יחסי גרמניה–מצרים

יחסי גרמניה-מצרים הם היחסים הבילטרליים בין הרפובליקה הפדרלית של גרמניה לבין רפובליקת מצרים הערבית.

היחסים הדיפלומטים בין גרמניה המערבית למצרים כוננו ב-1957.

==היסטוריה==
בדצמבר 1953, החלו לראשונה יחסים בין גרמניה המערבית למצרים בפרויקטים של שיתוף פעולה טכני, הכולל פרויקט של הבראה מקצועית, מחקרים משותפים על ברזל גולמי ועוד.

==יחסים כלכליים==
מצרים מדורגת במקום השלישי ברשימת הסחר של גרמניה במזרח התיכון.

נכון ל-2007, הייצוא הגרמני למצרים הסתכם בכ-2.1 מיליארד אירו. הייצוא המצרי לגרמניה הסתכם באותה שנה בכ-804 מיליון אירו.

==יחסים דיפלומטיים==
לגרמניה יש שגרירות בקהיר וקונסוליה באלכסנדריה. מצרים מחזיקה בשגרירות בברלין וקונסוליות בפרנקפורט ובהמבורג.

==ראו גם==
*המדענים הגרמנים במצרים

==קישורים חיצוניים==

==הערות שוליים==
ברכת עושה מעשה בראשית

ברכת עושה מעשה בראשית היא ברכה שתיקנו חז"ל לאומרה על תופעות טבע יוצאות מגדר הרגיל שאנו יודעים בהם שנבראו בששת ימי בראשית כגון על הימים ונהרות גבעות ומדבריות. אמנם לא תקנו ברכה זו על כל הנהרות, אלא רק על נהרות גדולים במיוחד שידוע שנבראו בששת ימי בראשית. וכן יכול לברך ברכה זו על ראיית ברק או שמיעת קול רעם, רוחות סוערות במיוחד, וכן כוכב שביט וכוכב נופל.

==מקור ופרטי הברכה==
הברכה היא אחת מברכות הראיה שתיקנו חז"ל. מקורה בדברי המשנה: .

עניין הברכה הוא שבח לקב"ה על תופעות טבע מרשימות שניכר בהם שנבראו בששת ימי בראשית. 

התלמוד מפריד בין ברכה זו לברכת שכוחו וגבורתו מלא עולם. אך הפוסקים מחלקים בין נופים ותופעות טבע הראויים רק לברכת עושה מעשה בראשית ולאלו הראויים גם לברכת שכוחו וגבורתו מלא עולם. תופעות טבע מיוחדות כמו הרים, ימים, נהרות, נופים וכדומה - שייכת בהן רק עושה מעשה בראשית ולא כוחו וגבורתו מלא עולם.

אך על שאר תופעות הטבע עליהן יש לברך, ניתן לברך את אחת משתי הברכות. רש"י מבאר שבכל אחד ממקרים אלו יש לברך את שתי הברכות גם יחד. אך ראשונים אחרים מפרשים שכוונת הגמרא לומר שבמקרים אלו ניתן לברך כל אחת מברכות אלו, איזו מהן שירצה. וכדעה זו נפסק בשולחן ערוך.

==ראו גם==
* ברכת שכוחו וגבורתו מלא עולם

== קישורים חיצוניים ==
* 

== הערות שוליים ==

קטגוריה:ברכות הראייה
מטר (כוכב)

{| align="left"
|

|-
|

|-
|

|}

מָטָר (מערבית: سعد المطر "סַעְד אַל-מַטָר" - מזלו של הגשם), נקרא גם η בפגסוס, הוא הכוכב החמישי בבהירותו בקבוצת הכוכבים פגסוס עם בהירות נראית מדרגה 2.95 והוא נמצא במרחק של כ-214 שנות אור ממערכת השמש.

==מאפיינים==
מטר הוא ככל הנראה מערכת מרובת כוכבים שבה כוכב כפול ספקטרוסקופי, מטר Aa ומטר Ab, המקיפים זה את זה, ובמרחק של כ-93 שניות קשת מהם נמצא זוג כוכבים נוסף עמום בהרבה, מטר B ומטר C, שעל פי ההיסט שלהם נמצאים באותו המרחק כמו הזוג מטר A, כך שנראה שהם מקיפים ביחד את מטר A במרחק של לפחות עשירית שנת אור (כ-6,000 יחידות אסטרונומיות) ובזמן הקפה של לפחות 170,000 שנים.

===מאפייני מטר Aa ומטר Ab===
בני הזוג מטר Aa ומטר Ab מורכבים מענק צהוב מסוג ספקטרלי G2 II-III שלו בהירות מדרגה 3.03, ומכוכב הסדרה הראשית לבן-צהבהב מסוג ספקטרלי F5 V עם בהירות מדרגה 5.8. לענק מסה של כ-3.2 מסות שמש, רדיוס של כ-21 רדיוסי שמש, טמפרטורה של כ-5,100 קלווין ועוצמת הארה של פי 226 מעוצמת ההארה של השמש באור נראה ובערך פי 260 בצירוף הקרינה בתחום התת-אדום. לבן הזוג מסה של כשתי מסות שמש, רדיוס של כ-2.2 רדיוסי שמש, טמפרטורה של כ-7,800 קלווין ועוצמת הארה גבוהה פי 18 מזו של השמש. בני הזוג מקיפים זה את זה במסלול מעט אליפטי כך שהמרחק ביניהם נע בין 2.5 יחידות אסטרונומיות ל-3.4 יחידות אסטרונומיות וזמן ההקפה הוא שנתיים ו-87 ימים.

===מאפייני מטר B ומטר C===
מטר B ומטר C הם שני כוכבים צהובים מסוג ספקטרלי G5, אם הם אכן באותו המרחק כמו הזוג מטר A אז הם ככל הנראה כוכבי הסדרה הראשית. המרחק הזוויתי בין שניהם הוא כחמישית שניית קשת, כך שהמרחק ביניהם, בהנחה שהם אכן באותו המרחק כמו מטר A, הוא לפחות 13 יחידות אסטרונומיות והם מקיפים זה את זה בזמן של לפחות 34 שנים. מסותיהם ורדיוסיהם אינם ידועים, אך בהנחה שהם אכן כוכבי הסדרה הראשית, המסה והרדיוס של שניהם צריכים להיות בטווח של 90%-95% מהמסה והרדיוס של השמש.

== קישורים חיצוניים ==
* [http://stars.astro.illinois.edu/sow/matar.html מטר] באתר של ג'ים קלר
* 

==הערות שוליים==

קטגוריה:מערכות מרובות כוכבים
קטגוריה:ענקים מסוג G
קטגוריה:כוכבי הסדרה הראשית מסוג F
קטגוריה:כוכבי הסדרה הראשית מסוג G
קטגוריה:קבוצת הכוכבים פגסוס
חרטומן

חרטומן (שם מדעי: Scolopax) הוא סוג של עוף ממשפחת החרטומניים בעלי מקור מוארך וגוף אפור.

מינים אלו בעלי יכולת מעוף איטית והם מסתמכים להגנה על הסוואתם בין הצמחים בשילוב עם גופם המנומר בשחור-אפור - התנהגות נדירה בין העופות. הם חיים מאירופה ואמריקה הצפונית עד לגינאה החדשה. רובם מותאמים ליערות יותר מאשר לאזורים פתוחים.

הם מחפשים מזון עם מקורם הארוך ושולים חרקים ותולעים מהאדמה.

==מינים==
* חרטומן יערות (Scolopax rusticola)
* Scolopax mira
* Scolopax saturata
* Scolopax rosenbergii
* Scolopax bukidnonensis
* Scolopax celebensis
* Scolopax rochussenii
* חרטומן אמריקאי (Scolopax minor)

==קישורים חיצוניים==

* 

קטגוריה:בעלי חיים שתוארו ב-1758
קטגוריה:חרטומניים
קטגוריה:טקסונים שתוארו בידי קארולוס ליניאוס